pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-โรงพยาบาลราชวิถี รณรงค์ลดผู้ป่วยโรคหูเสื่อมจากเสียงดัง เนื่องใน “วันการได้ยินโลก”
วันเสาร์ที่ 3 มีนาคม 2561
โรงพยาบาลราชวิถี รณรงค์ลดผู้ป่วยโรคหูเสื่อมจากเสียงดัง เนื่องใน “วันการได้ยินโลก”
โรงพยาบาลราชวิถี  จัดกิจกรรมรณรงค์ เนื่องในวันการได้ยินโลก ปี 2561 พบวัยรุ่นและวัยทํางาน มีแนวโน้มหูเสื่อมมากขึ้น พร้อมแนะนําแอพพลิเคชั่น “Eartone” หรือ “ตรวจการได้ยิน” ตรวจหูด้วยตนเองฟรี
วันนี้ (3 มีนาคม 2561) ที่ โรงพยาบาลราชวิถี กทม. นายแพทย์เจษฎา โชคดํารงสุข ปลัดกระทรวงสาธารณสุข พร้อมด้วยนายแพทย์สมศักดิ์ อรรฆศิลป์ อธิบดีกรมการแพทย์ นายแพทย์มานัส โพธาภรณ์ ผู้อํานวยการโรงพยาบาลราชวิถี และ ศ.พญ.เสาวรส ภทรภักดิ์ ประธานราชวิทยาลัยโสต ศอ นาสิกแพทย์  แห่งประเทศไทย เปิดกิจกรรมรณรงค์ “โรงพยาบาลราชวิถี ลดเสียง ลดหูหนวก” เนื่องในวันการได้ยินโลก (World Hearing Day)ประจําปี 2561
นายแพทย์เจษฎา กล่าวว่า องค์การอนามัยโลก กําหนดให้วันที่ 3 มีนาคมของทุกปี เป็นวันการได้ยินโลก เพื่อรณรงค์กระตุ้นเตือนให้ประชากรโลกตระหนักถึงความสําคัญของการได้ยิน และการป้องกันการสูญเสียการได้ยิน หรือหูเสื่อม ปัจจุบันทั่วโลกมีประชากรที่มีปัญหาการได้ยิน 360 ล้านคน ในประเทศไทยพบกว่า 2.7 ล้านคน โดยกลุ่มวัยรุ่นและวัยทํางานมีแนวโน้มหูเสื่อมมากขึ้น ปัญหาการสูญเสียการได้ยิน มีหลายสาเหตุ เช่น จากกรรมพันธุ์ การติดเชื้อแบคทีเรียหรือไวรัส อุบัติเหตุกระทบกระแทกทางศีรษะ ประสาทหูเสื่อมเฉียบพลันโดยไม่ทราบสาเหตุ หรือจากการทํางานหรือไปเที่ยวในสถานที่เสียงดัง โดยกลุ่มเสี่ยงสูงคือกลุ่มคนที่ทํางานในที่มีเสียงดังเกิน 85 เดซิเบล ติดต่อกันเกิน 8 ชั่วโมง
อาการเบื้องต้นของผู้ที่มีปัญหาการสูญเสียการได้ยิน เช่น ได้ยินเป็นเสียงซ่าๆ เหมือนเสียงสัญญาณทีวี เสียงเหมือนน้ําไหล เสียงคล้ายเสียงจิ้งหรีด หรือรู้สึกว่าการได้ยินแย่ลงกว่าเดิม ควรรีบมาพบแพทย์ เพื่อหาสาเหตุ เช่น มีขี้หูอุดตัน หรืออาจมีแก้วหูทะลุ ประสาทหูเสื่อมไม่สามารถรักษาให้หายขาดได้แก้ไขได้ด้วย 2 วิธีคือการใช้เครื่องช่วยฟัง และการผ่าตัดฝังประสาทหูเทียมในกรณีที่ใช้เครื่องช่วยฟังไม่ได้ผล
นายแพทย์เจษฎา กล่าวเพิ่มเติมว่า สําหรับการป้องกันการเกิดโรคหูเสื่อม ทําได้โดยหลีกเลี่ยงอยู่ในที่เสียงดังเป็นเวลานาน หรือหากต้องอยู่ในที่เสียงดัง มีความเสี่ยง ควรป้องกันโดยการใส่เครื่องป้องกันเสียง พักผ่อนให้เพียงพอ ดูแลร่างกายให้แข็งแรงเพื่อป้องกันประสาทหูเสื่อมแบบเฉียบพลัน ทั้งนี้ให้คุณครูและผู้ปกครองที่ใกล้ชิดเด็ก หมั่นสังเกตพฤติกรรมเด็ก ซึ่งหากพบว่าเด็กมีพฤติกรรม เช่น เรียกไม่ได้ยิน พูดช้า  พูดไม่ชัด เป็นต้น อาจเข้าข่ายการบกพร่องทางการได้ยิน ให้รีบนําเด็กไปพบแพทย์ผู้เชี่ยวชาญเพื่อวินิจฉัยและเข้ารับการรักษาอย่างถูกต้อง
ด้านนายแพทย์มานัส โพธาภรณ์ ผู้อํานวยการ โรงพยาบาลราชวิถี กล่าวว่า โรงพยาบาลราชวิถี  กรมการแพทย์ กระทรวงสาธารณสุข ร่วมกับราชวิทยาลัยโสต ศอ นาสิกแพทย์แห่งประเทศไทย จัดกิจกรรมรณรงค์ “โรงพยาบาลราชวิถี ลดเสียง ลดหูหนวก” เนื่องในวันการได้ยินโลก และในแต่ละปีโรงพยาบาลราชวิถีได้ผ่าตัดฝังประสาทหูเทียมให้ผู้ป่วยสูญเสียการได้ยิน กว่า 3,000 คนต่อปี มากที่สุดในประเทศไทย อย่างไร ก็ตาม ปัจจุบันมีแอพพลิเคชัน ชื่อ “Eartone” หรือ “ตรวจการได้ยิน” พัฒนาขึ้นโดยแพทย์ผู้เชี่ยวชาญในการตรวจผู้ป่วยด้านหู ประชาชนสามารถทดสอบประสิทธิภาพของการได้ยินแบบละเอียดได้ด้วยตนเอง ทราบถึงระดับหูตึงหรือเปอร์เซ็นต์ของประสาทหูเสื่อม โดยสามารถดาวน์โหลดบนโทรศัพท์มือถือทั้งระบบ ios และ ระบบ Android โดยไม่เสียค่าใช้จ่าย
************************************* 3 มีนาคม 2561
รัฐบาลไทย-ข่าวทำเนียบรัฐบาล-“ยุติธรรม” พิจารณาร่างพระราชบัญญัติประวัติอาชญากรรมฯ
วันจันทร์ที่ 28 พฤษภาคม 2561
“ยุติธรรม” พิจารณาร่างพระราชบัญญัติประวัติอาชญากรรมฯ
ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม เป็นประธานการประชุมคณะอนุกรรมการพัฒนากฎหมายและการบังคับใช้ ครั้งที่ ๓/๒๕๖๑
ในวันศุกร์ที่ ๒๕ พฤษภาคม ๒๕๖๑ เวลา ๑๓.๓๐ น.
ณ ห้องประชุมกระทรวงยุติธรรม ๑ ชั้น ๙ อาคารราชบุรีดิเรกฤทธิ์ ศูนย์ราชการเฉลิมพระเกียรติฯ
ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม
เป็นประธานการประชุมคณะอนุกรรมการพัฒนากฎหมายและการบังคับใช้ ครั้งที่ ๓/๒๕๖๑
โดยมี นายวัลลภ นาคบัว ผู้อํานวยการสํานักงานกิจการยุติธรรม
และคณะอนุกรรมการจากหน่วยงานที่เกี่ยวข้อง เข้าร่วมประชุม
โดยที่ประชุมพิจารณาร่างพระราชบัญญัติประวัติอาชญากรรม พ.ศ. ...
และการปรับปรุงระเบียบเกี่ยวกับประวัติอาชญากรรม
เพื่อให้ผู้ที่มีประวัติเคยกระทําความผิดได้มีโอกาสในการกลับคืนสู่สังคม และสามารถประกอบอาชีพที่สอดคล้องกับ
ความรู้ความสามารถของตนภายหลังการพ้นโทษหรือออกจากกระบวนการยุติธรรม และไม่หวนกลับไปกระทําผิดซ้ํา
ตลอดจนพิจารณาประเด็นสําคัญในการร่างพระราชบัญญัติประวัติอาชญากรรมฯ อาทิ
การจัดเก็บและการลบข้อมูลทะเบียนประวัติอาชญากรรม การเปิดเผยประวัติอาชญากรรม
การบูรณาการเชื่อมโยงข้อมูลกับหน่วยงานต่างๆ เป็นต้น
ทั้งนี้ ที่ประชุมมอบหมายให้ฝ่ายเลขานุการฯ ปรับแก้ไขร่างพระราชบัญญัติฯ ตามข้อสังเกตของคณะอนุกรรมการ
ให้มีความถูกต้องและเหมาะสม เพื่อนําเสนอคณะกรรมการ กพยช. พิจารณาต่อไป
รัฐบาลไทย-ข่าวทำเนียบรัฐบาล-นายกรัฐมนตรีแถลงต่อสื่อมวลชนเรื่องการก่อการร้ายและอาชญากรรมข้ามชาติ
วันอังคารที่ 13 มิถุนายน 2560
นายกรัฐมนตรีแถลงต่อสื่อมวลชนเรื่องการก่อการร้ายและอาชญากรรมข้ามชาติ
นายกรัฐมนตรีแถลงต่อสื่อมวลชนเรื่องการก่อการร้ายและอาชญากรรมข้ามชาติ
วันนี้ (13 มิถุนายน 2560) เวลา 14.00 น. ณ ห้องโถง ตึกบัญชาการ 1 ทําเนียบรัฐบาล นายกรัฐมนตรีกล่าวต่อสื่อมวลชนภายหลังการประชุมคณะรัฐมนตรีในประเด็นการก่อการร้ายและอาชญากรรมข้ามชาติ โดยระบุว่า การก่อการร้ายและอาชญากรรมข้ามชาติเป็นวาระสําคัญของประเทศไทยและประชาคมโลก รัฐบาลไทยได้ดําเนินการประสานความร่วมมือเพื่อป้องกันการก่อความรุนแรงต่าง ๆ อย่างไรก็ดี ภายใต้บริบทโลกในปัจจุบันทําให้การจัดการกับปัญหาดังกล่าวเป็นไปอย่างยากลําบาก โดยไม่สามารถดําเนินการได้เพียงลําพัง ต้องอาศัยความร่วมมือและระดมความคิดจากทุกภาคส่วน ทั้งภาครัฐและภาคประชาชน ในส่วนของอาชญากรรมข้ามชาติ เป็นเรื่องที่รัฐบาลได้ให้ความสําคัญเป็นวาระแห่งชาติ มีการจับกุมและดําเนินคดีกับผู้กระทําความผิดตามกฎหมายหรือผู้ละเมิดสิทธิมนุษยชนหลายคดี ปัจจุบันรัฐบาลยังได้สนับสนุนการดําเนินธุรกิจที่คํานึงถึงสิทธิมนุษยชน และให้หน่วยงานที่รับผิดชอบไปทบทวนเกี่ยวกับการดําเนินธุรกิจที่อาจมีการละเมิดสิทธิมนุษยชนทั้งหมด
รัฐบาลไทย-ข่าวทำเนียบรัฐบาล-กระทรวงดิจิทัลฯ เร่งมาตรการ Work @ Home ร่วมมือผู้ให้บริการ มือถือ- แอพพลิเคชั่น รับมือ COVID-19
วันพุธที่ 18 มีนาคม 2563
กระทรวงดิจิทัลฯ เร่งมาตรการ Work @ Home ร่วมมือผู้ให้บริการ มือถือ- แอพพลิเคชั่น รับมือ COVID-19
กระทรวงดิจิทัลฯ เร่งมาตรการ Work @ Home ร่วมมือผู้ให้บริการ มือถือ- แอพพลิเคชั่น รับมือ COVID-19
นายพุทธิพงษ์ ปุณณกันต์ รัฐมนตรีว่าการกระทรวงดิจิทัลเพื่อเศรษฐกิจและสังคม แถลงข่าว เรื่อง “การปฏิบัติงานนอกสถานที่ ในสถานการณ์ COVID-19” โดยมี นางวรรณพร เทพหัสดิน ณ อยุธยา เลขาธิการ สํานักงานคณะกรรมการดิจิทัลเพื่อเศรษฐกิจและสังคมแห่งชาติ หรือ (สดช.) พร้อมด้วยผู้ร่วมให้บริการโทรคมนาคม จํานวน 6 ราย ได้แก่ CAT, TOT, AIS, TRUE, DTAC, 3BB และผู้ให้บริการแอพพลิเคชั่น 4 ราย ได้แก่ CISCO, Microsoft, google และ Line ร่วมงานแถลงข่าว ณ ห้อง Walk the talk อาคารเดอะไนน์ ทาวเวอร์ พระราม 9 ตึก B ชั้น 15 สํานักงานพัฒนาธุรกรรมทางอิเล็กทรอนิกส์ กระทรวงดิจิทัลเพื่อเศรษฐกิจและสังคม เมื่อวันที่ 17 มีนาคม 2563 เพื่อกําหนดแนวทางการปฏิบัติงานนอกสถานที่ให้สามารถทํางานได้ทุกที่ ทุกเวลาและเป็นการสร้างโมเดลการทํางานของราชการรูปแบบใหม่ในยุคดิจิทัล สู่การเป็นรัฐบาลดิจิทัลในอนาคต จากการหารือ ได้ข้อสรุปร่วมกันว่าผู้ให้บริการแอพพลิเคชั่น จะสนับสนุนระบบการประชุมออนไลน์เพื่อสนับสนุนการปฏิบัติงานนอกสถานที่ผ่านอุปกรณ์คอมพิวเตอร์ โทรศัพท์มือถือ ทั้ง iOS และ Android โดยไม่เสียค่าใช้จ่าย ให้แก่หน่วยงานราชการและรัฐวิสาหกิจ สําหรับผู้ให้บริการอินเทอร์เน็ต จะยกเว้นค่าบริการอินเทอร์เน็ตเคลื่อนที่ให้กับผู้ที่ลงทะเบียนยืนยันเข้าร่วมโครงการทั้ง Fixed Broadband และ Mobile Broadband เมื่อเรียกใช้งาน ผ่าน Range IP Address และ URL ตามที่กําหนด
ทั้งนี้ ได้มอบหมายให้สํานักงานคณะกรรมการดิจิทัลเพื่อเศรษฐกิจและสังคมแห่งชาติ หรือ (สดช.) เป็นศูนย์กลางในการประชาสัมพันธ์ ให้คําปรึกษาเบื้องต้น โดยได้จัดทําคู่มือการปฏิบัติราชการนอกสถานที่และคู่มือการใช้งาน Application ที่เกี่ยวข้อง ซึ่งสามารถนําไปใช้เป็นแนวทางในการปฏิบัติงานได้ทันที หากส่วนราชการใดมีความประสงค์ที่จะใช้ Application สามารถลงทะเบียนได้ที่ www.onde.go.th ตั้งแต่วันนี้เป็นต้นไป
***************
รัฐบาลไทย-ข่าวทำเนียบรัฐบาล-บีโอไอหนุนธุรกิจไทยลงทุนในเนปาล
วันพฤหัสบดีที่ 3 มกราคม 2562
บีโอไอหนุนธุรกิจไทยลงทุนในเนปาล
บีโอไอ โดยกองส่งเสริมการลงทุนไทยในต่างประเทศ เผยโอกาสทองการลงทุนในประเทศเนปาล โดยธุรกิจด้านโรงพยาบาล  และบริการด้านท่องเที่ยวมีแนวโน้มเติบโตสูงในอนาคต พร้อมแนะธุรกิจไทยบุกตั้งฐานผลิตสินค้าอุปโภคบริโภค และการเกษตรในประเทศเคนยา
นายชูวงศ์ ตั้งคุณสมบัติ ผู้อํานวยการกองส่งเสริมการลงทุนไทยในต่างประเทศ สํานักงานคณะกรรมการส่งเสริมการลงทุน (บีโอไอ) เปิดเผยภายหลังการประชุมหารือกับคณะผู้แทนหอการค้าเนปาล (Nepal Chamber of Commerce) ซึ่งนําโดย Mr. Deepak Kumar Malhotra รองประธานสภาหอการค้าเนปาล ว่า บีโอไอ และสภาหอการค้าเนปาลได้หารือถึงโอกาสและลู่ทางการลงทุนของนักธุรกิจไทยที่จะไปลงทุนในเนปาล ซึ่งปัจจุบันรัฐบาลเนปาลเปิดกว้างต้อนรับการลงทุนจากต่างประเทศมากขึ้น รวมทั้งสนับสนุนให้เกิดการลงทุนในหลายอุตสาหกรรม อาทิ ด้านโครงสร้างพื้นฐาน โครงการผลิตไฟฟ้าจากพลังน้ํา อุตสาหกรรมเกษตร ธุรกิจบริการ ธุรกิจโรงแรมและการท่องเที่ยว เป็นต้น
“ภายหลังการหารือ บีโอไอพบว่า โอกาสทางธุรกิจที่น่าสนใจของไทยในเนปาล คือ ธุรกิจโรงพยาบาล โดยเฉพาะในพื้นที่ที่ติดกับประเทศอินเดียตอนเหนือ ซึ่งยังมีโรงพยาบาลที่มีมาตรฐานสูง (High end) ค่อนข้างน้อย ทําให้ผู้มีฐานะในพื้นที่ดังกล่าวต้องเดินทางไปรักษาตัวในประเทศใกล้เคียง เช่น ไทย สิงคโปร์ เป็นต้น หากโรงพยาบาลจากประเทศไทยไปลงทุนเปิดให้บริการ จะมีทั้งชาวอินเดียจากตอนเหนือและชาวเนปาลหันมารับบริการแทนการเดินทางไปรักษาที่อื่นๆ ซึ่งตั้งอยู่ห่างไกลออกไป” นายชูวงศ์กล่าว
นอกจากนี้ สภาหอการค้าเนปาลยังเชิญชวนให้บีโอไอสนับสนุนนักธุรกิจไทยเข้าไปลงทุนในบริการด้านการท่องเที่ยวในเนปาลด้วย โดยเฉพาะอย่างยิ่งรัฐบาลเนปาลกําลังสนับสนุนการท่องเที่ยวเชิงพุทธ (Buddhist Tourism) ซึ่งเนปาล เป็นที่ตั้งของ ลุมพินีวัน อันเป็นสถานที่ประสูติของพระพุทธเจ้า ซึ่งเป็น 1ใน 4 สังเวชนียสถานของชาวพุทธ ดังนั้นหากมีธุรกิจโรงแรมชั้นนําของไทยเข้ามาลงทุนเปิดให้บริการ ก็จะช่วยดึงดูดนักท่องเที่ยวมากขึ้นด้วย รวมทั้งต้องการเชิญชวนให้ผู้ประกอบการไทยที่มีศักยภาพในสายธุรกิจการให้บริการด้านการท่องเที่ยว เข้าไปลงทุนเปิดกิจการในกลุ่มงานที่เกี่ยวข้อง เช่น ศูนย์ฝึกอบรมมัคคุเทศก์ระดับนานาชาติ สถาบันพัฒนาบุคลากรด้านโรงแรม ศูนย์พัฒนาระบบไอทีรูปแบบต่างๆเพื่อสนับสนุนธุรกิจที่จะเกิดขึ้นใหม่
“วันนี้เราต้องไม่มองโอกาสของนักลงทุนไทยเฉพาะในประเทศหรือเมืองที่มีนักลงทุนจากชาติอื่นๆ เข้าไปลงทุนแล้ว แต่เราจะมองโอกาสใหม่ๆ เพื่อสนับสนุนให้นักธุรกิจไทยเข้าไปลงทุนเป็นลําดับแรกๆ เพื่อคว้าโอกาสดีๆ ก่อนคนอื่นบ้าง” ผู้อํานวยการกองส่งเสริมการลงทุนไทยในต่างประเทศกล่าว
นอกเหนือจากประเทศเนปาลแล้ว นายชูวงศ์ยังกล่าวถึงผลการประชุมหารือกับคณะข้าราชการระดับสูงจากประเทศเคนยา เพื่อส่งเสริมโอกาสทางการค้าและการลงทุนระหว่างไทยกับเคนยา โดยนายชูวงศ์ระบุว่า ที่ผ่านมาจนถึงปัจจุบัน สินค้าไทยส่งออกไปยังเคนยามีอัตราการเติบโตอย่างต่อเนื่อง เพราะเคนย่ามีความพร้อมในเรื่องระบบเครือข่ายการขนส่งดีที่สุดในกลุ่มแอฟริกาภาคตะวันออก ดังนั้นเคนยาจึงเป็นศูนย์กลางในการกระจายสินค้าผ่านไปยังกลุ่มประเทศที่มีตลาดขนาดใหญ่ที่อยู่ใกล้เคียง อาทิ ประเทศแทนซาเนีย ซูดานใต้ อูกันดา คองโก และเอธิโอเปีย
ทั้งนี้ รัฐบาลเคนยามีนโยบายส่งเสริมการลงทุนจากต่างประเทศ เช่น การอนุญาตให้ต่างชาติเข้ามาลงทุนโดยไม่ต้องมีหุ้นกับธุรกิจท้องถิ่น รวมทั้งมีการกําหนดเขตเศรษฐกิจพิเศษในรูปแบบเขตอุตสาหกรรมส่งออก เป็นต้น และพร้อมต้อนรับการลงทุนจากทุกอุตสาหกรรมของไทย
******************************************************************
รัฐบาลไทย-ข่าวทำเนียบรัฐบาล-อว. ร่วมลงนามถวายพระพรสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี
วันอังคารที่ 22 ตุลาคม 2562
อว. ร่วมลงนามถวายพระพรสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี
อว. ร่วมลงนามถวายพระพรสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี
วันเสาร์ที่ 19 ตุลาคม 2562 เวลา 8.30 น. ดร.สุวิทย์ เมษินทรีย์ รัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม (รมว.อว) พร้อมคณะผู้บริหาร ข้าราชการ และเจ้าหน้าที่ นําแจกันดอกไม้ถวายเบื้องหน้าพระฉายาลักษณ์และร่วมลงนามถวายพระพร สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ให้ทรงหายจากพระอาการประชวรในเร็ววัน ณ อาคารภูมิสิริมังคลานุสรณ์ โรงพยาบาลจุฬาลงกรณ์ สภากาชาดไทย
เผยแพร่ข่าว : นายธัชนนท์ บุญหล้า
ส่วนสื่อสารองค์กร สํานักบริหารกลาง
กระทรวงการอุดมศึกษา วิทยาศาสตร์ วิจัยและนวัตกรรม
โทรศัพท์ 0 2333 3700 ต่อ 3728 - 3732 โทรสาร 0 2333 3834
Facebook : @MHESIThailand
Call Center โทร.1313
รัฐบาลไทย-ข่าวทำเนียบรัฐบาล-รมว.ดิจิทัลฯ เป็นประธานเปิดงาน “START UP จับต้องได้ : เจาะลึกธุรกิจ สร้างสังคมแห่งสตาร์ทอัพ”
วันพุธที่ 2 พฤษภาคม 2561
รมว.ดิจิทัลฯ เป็นประธานเปิดงาน “START UP จับต้องได้ : เจาะลึกธุรกิจ สร้างสังคมแห่งสตาร์ทอัพ”
รมว.ดิจิทัลฯ
ดร.พิเชฐ ดุรงคเวโรจน์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอี) เป็นประธานพิธีเปิดพร้อมปาฐกถาพิเศษ ในงาน “START UP จับต้องได้ : เจาะลึกธุรกิจ สร้างสังคมแห่งสตาร์ทอัพ” โดย Positioning Online Magazine สื่อในเครือหนังสือพิมพ์ผู้จัดการ 360 รายวัน และเว็บไซต์ “ผู้จัดการออนไลน์” (www.mgronline.com) จัดขึ้น เพื่อเป็นการเสริมสร้างข้อมูลความรู้ให้ผู้ประกอบการและผู้สนใจทั่วไป เกี่ยวกับการทําธุรกิจ กลยุทธ์การทําตลาดรูปแบบใหม่ๆ ด้วยการผสานเทคโนโลยีดิจิทัลเข้าด้วยกัน พร้อมเผยแพร่นโยบายเศรษฐกิจดิจิทัล 4.0 ของรัฐบาล รวมถึงข้อมูลที่เป็นประโยชน์สําหรับผู้ประกอบธุรกิจสตาร์ทอัพ ถ่ายทอดความรู้แลกเปลี่ยนประสบการณ์ของผู้ประกอบการ สร้างแรงบันดาลใจให้ผู้ที่สนใจจะเริ่มต้นดําเนินธุรกิจ และเกิดการเชื่อมโยงเครือข่ายธุรกิจระหว่างผู้ประกอบการสตาร์ทอัพ ซึ่ง ดร.พิเชฐฯ ได้กล่าวถึงแผนงานที่ชัดเจนของไทย เกี่ยวกับ “Thailand Digital Agenda 2018” พร้อมการแสดงให้เห็นภาพของ “Thailand Startup Universe” เพื่อทําให้สังคมสตาร์ทอัพได้รับทราบถึงพัฒนาการด้านดิจิทัลของไทย ที่สามารถต่อยอดในการสร้างผลิตภัณฑ์หรือบริการช่วยกระตุ้นเศรษฐกิจ ลดความเหลื่อมล้ําของไทย โดยเฉพาะด้านที่คนไทยมีจุดเด่น มีความเชี่ยวชาญเฉพาะ ได้แก่ การเกษตร อาหาร และวัฒนธรรม ทั้งนี้ วงการสตาร์ทอัพของไทยเติบโตอย่างต่อเนื่องมาตั้งแต่ปี 2012 โดยปัจจุบันมีบริษัทสตาร์ทอัพที่มีการระดมทุนสนับสนุนธุรกิจกว่า 90 บริษัท มีวงเงินลงทุนรวมกันประมาณ 20,000 ล้านบาท ดังนั้น รัฐบาลจึงมั่นใจว่า หากทุกภาคส่วนร่วมกันผลักดันผ่านนโยบายสําคัญของทั้งภาครัฐและเอกชน ย่อมทําให้สังคมสตาร์ทอัพไทยก้าวหน้าอย่างยั่งยืนได้ เมื่อวันที่ 30 เมษายน 2561 ณ โรงละครอักษรา คิงพาวเวอร์ ถนนพญาไท เขตราชเทวี กรุงเทพฯ
*******************
รัฐบาลไทย-ข่าวทำเนียบรัฐบาล-ผช.รมต.ประจำกระทรวงเกษตรและสหกรณ์ ลงพื้นที่ จ.บุรีรัมย์ ฟังปัญหา ความต้องการของเกษตรกรที่เข้าร่วมโครงการ "ทำนาแปลงใหญ่"
วันศุกร์ที่ 31 มีนาคม 2560
ผช.รมต.ประจํากระทรวงเกษตรและสหกรณ์ ลงพื้นที่ จ.บุรีรัมย์ ฟังปัญหา ความต้องการของเกษตรกรที่เข้าร่วมโครงการ "ทํานาแปลงใหญ่"
ผช.รมต.ประจํากระทรวงเกษตรและสหกรณ์ ลงพื้นที่ จ.บุรีรัมย์ ฟังปัญหา ความต้องการของเกษตรกรที่เข้าร่วมโครงการ "ทํานาแปลงใหญ่"
นางจินตนา ชัยยวรรณาการ ผู้ช่วยรัฐมนตรีประจํากระทรวงเกษตรและสหกรณ์ พร้อมด้วยนายอนันต์ สุวรรณรัตน์ อธิบดีกรมการข้าว และเจ้าหน้าที่สังกัดกระทรวงเกษตรฯ ลงพื้นที่ จ.บุรีรัมย์ เพื่อตรวจเยี่ยมและติดตามความคืบหน้าการดําเนินงานโครงการทํานาแปลงใหญ่ ปี 2560 ของกลุ่มเกษตรกรที่เข้าร่วมโครงการ เพื่อรับฟังปัญหาจากเกษตรกรว่ามีอะไรติดขัด หรือต้องปรับปรุงแก้ไข รวมทั้งเกษตรกรต้องการให้ส่วนราชการช่วยเหลืออะไร เพื่อให้เกษตรกรได้รับประโยชน์สูงสุดจากการเข้าร่วมโครงการ
โดยได้ลงพื้นที่ตรวจเยี่ยมการขับเคลื่อนการดําเนินงานตามแผนการผลิตและการตลาดข้าวครบวงจรและแผนปฏิบัติงานเกษตรอินทรีย์ ในพื้นที่ จ.บุรีรัมย์ โดยได้ตรวจเยี่ยมการดําเนินงานของกลุ่มต่าง ๆ ได้แก่ 1) กลุ่มส่งเสริมการปลุกข้าวหอมมะลิ ต.บ้านด่าน มีพื้นที่ 1,007 ไร่ มีสมาชิก จํานวน 100 ราย 2) กลุ่มผลิตข้าวดินภูเขาไฟ ต.ห้วยราช มีพื้นที่ 1,141 ไร่ มีสมาชิก จํานวน 105 ราย 3) กลุ่มวิสาหกิจชุมชนข้าวหอมมะลิอินทรีย์บ้านตะครอง ต.หนองเต็ง อ.กระสัง มีพื้นที่ 307 ไร่ มีสมาชิก จํานวน 30 ราย และ 4) กลุ่มวิสาหกิจชุมชนข้าวอินทรีย์ ต.สะแกโพรง อ.เมือง มีพื้นที่ 1,901 ไร่ มีสมาชิก จํานวน 100 ราย
สําหรับ จ.บุรีรัมย์ได้ส่งเสริมโครงการทํานาแปลงใหญ่ ปี 2560 จํานวน 108 แปลง พันธุ์ข้าวหอมมะลิ 105 ซึ่งหลักเกณฑ์การเข้าร่วมโครงการทํานาแปลงใหญ่ เกษตรกรต้องรวมกันได้ 30 ราย มีพื้นที่การทํานารวมกันไม่น้อยกว่า 300 ไร่ สมาชิกต้องขึ้นทะเบียนเกษตรกร และต้องมีเอกสารสิทธิ์ของตัวเอง ทั้งอยู่ในเขตพื้นที่เหมาะสมกับการปลูกข้าว และควรคัดเลือกพื้นที่มีแหล่งน้ําชลประทาน อีกทั้งการดําเนินงานต้องบรรลุเป้าหมาย 5 ด้าน คือ ต้องลดต้นทุนการลิตลงอย่างน้อย 20 % ต้องเพิ่มผลผลิตต่อไร่ให้ได้อย่างน้อย 20 % ผลผลิตที่ออกมาต้องได้มาตรฐาน GAP หรืออินทรีย์ ต้องมีการเชื่อมโยงการตลาด และต้องต้องมีการบริหารจัดการกลุ่ม
"หากเกษตรสามารถรวมกลุ่มการทํานาแปลงใหญ่ได้ เพื่อเพิ่มประสิทธิภาพในการบริหารจัดการการผลิตข้าวของชุมชนแบบครบวงจรตั้งแต่การผลิต การจัดการคุณภาพ และการจัดการด้านการตลาด เพื่อให้ชุมชนมีความเข้มแข็งพึ่งพาตนเองได้ จะทําให้วิถีชีวิตดีขึ้น มีรายได้เพิ่มขึ้น จากการผลิตข้าวที่มีคุณภาพตรงตามความต้องการของตลาด ทําให้ข้าวราคาสูงขึ้นตามไปด้วย" นางจินตนา กล่าว
กลุ่มโฆษกและวิเคราะห์ข่าว กองเกษตรสารนิเทศ
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-คณะผู้แทนเครือข่ายผู้ประกอบการสตรีอาเซียน (AWEN) เข้าเยี่ยมคารวะนายกรัฐมนตรี
วันพฤหัสบดีที่ 10 พฤษภาคม 2561
คณะผู้แทนเครือข่ายผู้ประกอบการสตรีอาเซียน (AWEN) เข้าเยี่ยมคารวะนายกรัฐมนตรี
คณะผู้แทนเครือข่ายผู้ประกอบการสตรีอาเซียน (AWEN) เข้าเยี่ยมคารวะนายกรัฐมนตรี
วันนี้ (10 พ.ค. 2561) เวลา 10.00 น. รัฐมนตรีว่าการกระทรวงการพัฒนาสังคมและความมั่นคงของมนุษย์ นําคณะผู้แทนเครือข่ายผู้ประกอบการสตรีอาเซียน (AWEN) เข้าเยี่ยมคารวะ พลเอก ประยุทธ์ จันทร์โอชา นายกรัฐมนตรี ณ ห้องสีม่วง ตึกไทยคู่ฟ้า ทําเนียบรัฐบาล ภายหลังเสร็จสิ้นการหารือ พลโท วีรชน สุคนธปฏิภาค รองโฆษกประจําสํานักนายกรัฐมนตรี กล่าวสรุปสาระสําคัญการหารือดังนี้
นายกรัฐมนตรีแสดงความชื่นชมบทบาทของผู้แทนผู้ประกอบการสตรีอาเซียน (AWEN) จากสาธารณรัฐสังคมนิยมเวียดนามในฐานะผู้ริเริ่มจัดตั้งเครือข่าย AWEN โดยมีวัตถุประสงค์เพื่อสร้างความร่วมมือ แลกเปลี่ยนความรู้ และประสบการณ์ระหว่างผู้ประกอบการสตรีในภูมิภาคอาเซียน โดยประเทศไทยยินดีที่จะรับเป็นเจ้าภาพ และดํารงตําแหน่งประธาน AWEN ต่อจากฟิลิปปินส์ ซึ่งมีวาระ 2 ปี ระหว่างเดือน พ.ค. 2561 จนถึงเดือน พ.ค. 2563 ซึ่งในระยะเวลาดังกล่าวประเทศไทยจะเป็นประธาน ASEAN ด้วย ซึ่งก็เป็นโอกาสอันดีที่จะได้ทํางานร่วมกันผลักดันการส่งเสริมบทบาทของสตรีเข้าสู่การหารือในระดับต่าง ๆ ต่อไป ซึ่งนายกรัฐมนตรีเห็นว่า ควรสร้างความเข้มแข็งให้กับเศรษฐกิจตั้งแต่เริ่มต้น เช่น การใช้เทคโนโลยีและนวัตกรรมสนับสนุนด้านการผลิตและการตลาด ใช้เศรษฐกิจดิจิทัลเป็นพลังขับเคลื่อนทางเศรษฐกิจยุคใหม่ ควบคู่ไปกับส่งเสริมการพัฒนาอย่างยั่งยืน (SDG) ที่ยึดประชาชนเป็นศูนย์กลาง โดยมีจุดประสงค์ร่วมกันเพื่อขจัดความยากจนและลดความเหลื่อมล้ําทางเศรษฐกิจและสังคม โดยไม่ทิ้งใครไว้ข้างหลังเพื่อยกระดับมาตรฐานความเป็นอยู่และคุณภาพชีวิตของประชาชนในภูมิภาคอาเซียนให้มีความเจริญรุ่งเรืองร่วมกันต่อไป
ในโอกาสนี้ คุณหญิงณัฐิกา วัธนเวคิน อังอุบลกุล ประธานเครือข่ายผู้ประกอบการสตรีอาเซียน (AWEN) และประธานเครือข่ายผู้ประกอบการสตรีอาเซียนแห่งประเทศไทย (AWEN -Thailand) แจ้งว่า ทางเครือข่ายฯ มีนโยบายที่จะผลักดันเรื่องการบูรณาการและรวบรวมข้อมูลที่เกี่ยวกับภาคสตรีที่เชื่อมโยงกับเศรษฐกิจ (Big Data) เพื่อเป็นฐานในการพัฒนาศักยภาพของสตรีและภาคธุรกิจต่อไป ตลอดจนเปิดโอกาสให้นักธุรกิจสตรีรุ่นใหม่ได้มีโอกาสเรียนรู้ประสบการณ์จากนักธุรกิจสตรีรุ่นพี่ด้วยในลักษณะ networking ที่ใช้ประโยชน์จากเทคโนโลยียุคดิจิทัล
ในช่วงท้าย นายกรัฐมนตรี เห็นว่า เครือข่ายฯ จะมีบทบาทสําคัญในการร่วมพัฒนาประเทศอาเซียนทั้ง 10 ประเทศ ซึ่งรัฐบาลยินดีให้การสนับสนุนในทุกๆ ด้านต่อไป
รัฐบาลไทย-ข่าวทำเนียบรัฐบาล-รมช.วิวัฒน์ เดินหน้าจัดสรรที่ดินทำกินให้เกษตรกรอย่างเป็นธรรม
วันศุกร์ที่ 19 ตุลาคม 2561
รมช.วิวัฒน์ เดินหน้าจัดสรรที่ดินทํากินให้เกษตรกรอย่างเป็นธรรม
รมช.วิวัฒน์ เดินหน้าจัดสรรที่ดินทํากินให้เกษตรกรอย่างเป็นธรรม
นายวิวัฒน์ ศัลยกําธร รัฐมนตรีช่วยว่าการกระทรวงเกษตรและสหกรณ์ เปิดเผยภายหลังเป็นประธานเปิดงานมหกรรมที่อยู่อาศัยชนบทภาคตะวันออกเฉียงเหนือ ณ อําเภอปากช่อง จังหวัดนครราชสีมา ว่า ตามที่หัวหน้าคณะรักษาความสงบแห่งชาติ (คสช.) มีคําสั่งที่ 36/2559 ลงวันที่ 5 กรกฎาคม 2559 เรื่องมาตรการในการแก้ไขปัญหาการครอบครองที่ดินในเขตปฏิรูปที่ดินเพื่อเกษตรกรรมโดยมิชอบด้วยกฎหมาย นํามาจัดสรรให้แก่เกษตรกรตามนโยบายจัดที่ดินทํากินให้ชุมชนของรัฐบาล โดยได้ดําเนินการสํารวจ จัดสรรที่ดินตามระเบียบของคณะอนุกรรมการจัดหาที่ดิน คทช. พัฒนาโครงสร้างพื้นฐาน ตลอดจนกําหนดแผนการส่งเสริมอาชีพในพื้นที่ ซึ่งในพื้นที่จังหวัดนครราชสีมา มีพื้นที่เป้าหมาย จํานวน 3 แปลง ในอําเภอปากช่อง 2 แปลง และอําเภอครบุรี 1 แปลง โดยได้จัดตั้งสหกรณ์การเกษตรขึ้น จํานวน 2 สหกรณ์ คือ สหกรณ์การเกษตรในเขตปฏิรูปที่ดินอําเภอปากช่อง (คทช.) จํากัด แบ่งออกเป็น 2 แปลง คือ แปลงศูนย์เรียนรู้และฝึกอบรมเพื่อการพัฒนาอย่างยั่งยืนในเขตปฏิรูปที่ดิน เนื้อที่ 535 ไร่ และแปลงบ้านกอก เนื้อที่ 1,021 ไร่ โดยได้รับมอบบ้านมั่นคงชนบท จํานวน 85 หลัง ก่อสร้างแล้วเสร็จ จํานวน 77 หลัง อยู่ระหว่างดําเนินการก่อสร้าง 8 หลัง และแปลงสหกรณ์การเกษตรในเขตปฏิรูปที่ดินอําเภอครบุรี (คทช.) จํากัด เนื้อที่ 537-1-47 ไร่ ได้รับมอบบ้านมั่นคงชนบท จํานวน 60 หลัง ซึ่งยังอยู่ระหว่างการก่อสร้าง ทั้งนี้ได้มอบบ้านให้ชุมชนในภาคตะวันออกเฉียงเหนือ จํานวน 5 ชุมชน ประกอบด้วย สหกรณ์การเกษตรในเขตปฏิรูปที่ดิน จังหวัดนครราชสีมา 4 ชุมชน คือ สหกรณ์การเกษตรในเขตปฏิรูปที่ดินปากช่อง(คทช.)จํากัด, กลุ่มออมทรัพย์เกษตรกรรุ่นใหม่ปากช่อง, สหกรณ์การเกษตรในเขตปฏิรูปที่ดินครบุรี(คทช.)จํากัด, แปลง ส.ป.ก. บ้านดอกกระชาย ตําบลครบุรี อําเภอครบุรี และสหกรณ์การเกษตรบ้านดงกล้วย จํากัด จังหวัดกาฬสินธุ์ รวมทั้งสิ้นจํานวน 365 หลัง
"องค์การสหประชาชาติ ได้กําหนดให้วันจันทร์แรกของเดือนตุลาคมของทุกปี เป็นวันที่อยู่อาศัยโลก (World Habitat Day) โดยมีวัตถุประสงค์เพื่อให้ประเทศต่างๆ ในโลกให้ความสําคัญกับสถานการณ์การอยู่อาศัยและการตั้งถิ่นฐานมนุษย์ โดยอาศัยความร่วมมือจากทุกภาคส่วน ในส่วนกระทรวงเกษตรฯ โดยสํานักงานการปฏิรูปที่ดินเพื่อเกษตรกรรม (ส.ป.ก.) มีภารกิจโดยตรงในการจัดสรรที่ดินทํากินแก่เกษตรกร อันเป็นปัจจัยสนับสนุนด้านอาชีพและความเป็นอยู่ที่มั่นคงแก่ประชาชน" ในโอกาสนี้ ได้ประชุมติดตามความก้าวหน้าการดําเนินงานศูนย์ความเป็นเลิศด้านการวิจัยดินแห่งภูมิภาคอาเซียน (CESRA) ณ ศูนย์วิจัยและถ่ายทอดเทคโนโลยีการพัฒนาที่ดินอําเภอปากช่อง จังหวัดนครราชสีมาด้วย
กลุ่มโฆษกและวิเคราะห์ข่าว กองเกษตรสารนิเทศ
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-ไทย-เมียนมา สานต่อความร่วมมือด้านความมั่นคงในทุกมิติ
วันศุกร์ที่ 7 สิงหาคม 2563
ไทย-เมียนมา สานต่อความร่วมมือด้านความมั่นคงในทุกมิติ
วันที่ 6 ส.ค.63 เวลา1100 ภายในศาลาว่าการกลาโหม พล.อ. ณัฐ อินทรเจริญ ปล.กห.มอบหมายให้ พล.ร.อ.สมประสงค์ นิลสมัย รอง ปล.กห.เป็นผู้แทนให้การต้อนรับ￼ พล.จ.Khin Zaw(ขิ่น ส่อ) ผชท.ทหาร เมียนมา/ไทย เพื่ออําลาในโอกาสครบวาระการปฎิบัติหน้าที่￼
พล.ร.อ.สมประสงค์ นิลสมัย รอง ปล.กห.กล่าวขอบคุณและชมเชยพล.จ.Khin Zaw(ขิ่น ส่อ) ผชท.ทหาร เมียนมา/ไทย สําหรับการปฎิบัติหน้าที่อย่างดีเยี่ยมตลอดเวลาที่ดํารงตําแหน่งซึ่งช่วยสนับสนุนและประสานงานให้ กห.และกห. เมียนมา ได้ขยายความร่วมมืออันดีระหว่างกันในทุกมิติและกล่าวชื่นชมความสัมพันธ์ที่ใกล้ชิดและยาวนานระหว่าง
รัฐบาลไทย-ข่าวทำเนียบรัฐบาล-“ยุติธรรม” จัดพิธีมอบเครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์เชิดชูเกียรติอาสาสมัครคุ้มครองสิทธิและเสรีภาพ
วันศุกร์ที่ 8 ธันวาคม 2560
“ยุติธรรม” จัดพิธีมอบเครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์เชิดชูเกียรติอาสาสมัครคุ้มครองสิทธิและเสรีภาพ
พลอากาศเอก ประจิน จั่นตอง รองนายกรัฐมนตรี และรัฐมนตรีว่าการกระทรวงยุติธรรม เป็นประธานในพิธีมอบเครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ ชั้นเหรียญเงินดิเรกคุณาภรณ์ ประจําปี ๒๕๖๐
ในวันศุกร์ที่ ๘ ธันวาคม ๒๕๖๐ เวลา ๑๑.๐๐ น.
พลอากาศเอก ประจิน จั่นตอง รองนายกรัฐมนตรี และรัฐมนตรีว่าการกระทรวงยุติธรรม
เป็นประธานในพิธีมอบเครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์
ชั้นเหรียญเงินดิเรกคุณาภรณ์ ประจําปี ๒๕๖๐
ให้แก่อาสาสมัครคุ้มครองสิทธิและเสรีภาพ จํานวน ๒๒ ราย
โดยมีนางกรรณิการ์ แสงทอง รองปลัดกระทรวงยุติธรรม
หัวหน้ากลุ่มภารกินด้านบริหารความยุติธรรม
พร้อมด้วยนางสาวปิติกาญจน์ สิทธิเดช อธิบดีกรมคุ้มครองสิทธิและเสรีภาพ
ตลอดจนอาสาสมัครคุ้มครองสิทธิและเสรีภาพ เข้าร่วมพิธีฯ
ณ โรงแรมเอบีน่าเฮ้าส์ กรุงเทพฯ
โอกาสนี้ รองนายกรัฐมนตรีและรัฐมนตรีว่าการกระทรวงยุติธรรม
ได้กล่าวชื่นชมและแสดงความยินดีกับอาสาสมัครฯ โดยมีใจความตอนหนึ่งว่า
ขอชื่นชมอาสาสมัครคุ้มครองสิทธิและเสรีภาพทุกท่านที่ได้เสียสละ
อุทิศตนปฏิบัติหน้าที่อาสาสมัครด้วยความวิริยะ อุตสาหะ
ช่วยเหลือประชาชนให้เข้าถึงความยุติธรรม และขอขอบคุณอาสาสมัครฯ
ทุกท่านที่ได้ทําหน้าที่นําบริการของกระทรวงยุติธรรมไปสู่ประชาชน
และมีส่วนร่วมดําเนินงานไกล่เกลี่ยข้อพิพาทในชุมชน
รวมทั้งเป็นผู้ประสานให้ความช่วยเหลือประชาชน เมื่อมีเหตุไม่เป็นธรรมในชุมชน
ซึ่งการดําเนินงานดังกล่าวถือเป็นกลไกสําคัญในการอํานวยความยุติธรรม
และนําบริการของรัฐไปสู่ประชาชน
ซึ่งกลไกเช่นนี้จะช่วยเสริมสร้างความยุติธรรมให้เกิดขึ้นในสังคมได้อย่างแท้จริง
รัฐบาลไทย-ข่าวทำเนียบรัฐบาล-รัฐบาลเปิดโครงการลงทะเบียนเพื่อสวัสดิการแห่งรัฐ ประจำปี 2560
วันศุกร์ที่ 17 มีนาคม 2560
รัฐบาลเปิดโครงการลงทะเบียนเพื่อสวัสดิการแห่งรัฐ ประจําปี 2560
รัฐบาลเชิญชวนประชาชนผู้มีรายได้น้อยร่วมโครงการลงทะเบียนเพื่อสวัสดิการแห่งรัฐ ประจําปี 2560 ทั้งผู้ที่เคยลงทะเบียนแล้วในปี 2559 และผู้ที่ยังไม่เคยลงทะเบียน
ต่อจากนี้ไป ขอเชิญรับฟังไทยคู่ฟ้า ครับ
รัฐบาลเชิญชวนประชาชนผู้มีรายได้น้อยร่วมโครงการลงทะเบียนเพื่อสวัสดิการแห่งรัฐ ประจําปี 2560 ทั้งผู้ที่เคยลงทะเบียนแล้วในปี 2559 และผู้ที่ยังไม่เคยลงทะเบียน เพื่อให้รัฐสามารถจัดสวัสดิการได้ตรงความต้องการของประชาชนอย่างแท้จริง โดยจะต้องเป็นผู้มีสัญชาติไทย อายุ 18 ปีขึ้นไป ไม่มีรายได้ หรือมีรายได้ไม่เกิน 1 แสนบาทต่อปี ไม่มีสินทรัพย์ทางการเงิน หรือมีไม่เกิน 1 แสนบาท ไม่เป็นเจ้าของอสังหาริมทรัพย์ เป็นต้น โดยในปีที่ผ่านมารัฐบาลได้โอนเงินจํานวน 1,500 บาท และ 3,000 บาทให้แก่ผู้มีรายได้น้อยจํานวน 7.52 ล้านคน หรือคิดเป็นร้อยละ 97.5 ทั้งนี้ ขอให้ผู้มีคุณสมบัติดังกล่าวติดต่อลงทะเบียนได้ที่ ธ.ออมสิน ธ.ก.ส. ธ.กรุงไทย สํานักงานเขต และสํานักงานคลังจังหวัดทั่วประเทศ ตั้งแต่วันที่ 3 เม.ย. – 15 พ.ค. 2560
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี